smcproject/ml-wiki-sentences huggingface dataset:
പരീക്ഷണങ്ങൾ വ്യക്തിപരമായവയും (ഉദാഹരണത്തിനു: ഒരു കൂട്ടം ചോക്കലേറ്റുകൾ രുചിച്ച് അതിൽ ഏറ്റവും നല്ലവ കണ്ടെത്തുന്നതു പോലുള്ള പരീക്ഷണങ്ങൾ.) മുതൽ വളരെ സങ്കീർണ്ണമായതും അനേകം സങ്കീർണ്ണമായ ഉപകരണങ്ങളും വളരെ നിയന്ത്രിതമായ സാഹചര്യങ്ങളും അടങ്ങിയതും സമർത്ഥരായവരും പ്രാവീണ്യമുള്ളവരുമായ അനേകം ശാസ്ത്രജ്ഞന്മാരുടെ സാന്നിദ്ധ്യവും വളരെയധികം പണച്ചെലവുള്ളതുമായ കണികാപരീക്ഷണം പോലുള്ളവ വരെയാകാം.
പ്രകൃതിശാസ്ത്രത്തിലും മാനുഷികമായ ശാസ്ത്രരംഗത്തും പരീക്ഷണങ്ങൾ അനേകം കാര്യങ്ങൾക്കായി ഉപയോഗിക്കുന്നു.
പരീക്ഷണങ്ങളിൽ ചരങ്ങൾ അടങ്ങിയിട്ടുണ്ട്.
സ്വതന്ത്രമായ ചരങ്ങളെയൊഴിച്ചുള്ളവയെ നിയന്ത്രിച്ച് വേണം പരീക്ഷണംചെയ്യാൻ.
നിയന്ത്രിതമായ അളവെടുക്കലിനോട് നിയന്ത്രിതമല്ലാത്ത അളവെറ്റുക്കലുമായി താരതമ്യം ചെയ്ത് പരീക്ഷണഫലത്തിന്റെ വിശ്വാസ്യത വർദ്ധിപ്പിക്കുന്നു.
ചരങ്ങളുടെ നിയന്ത്രണം ശാസ്ത്രീയസമ്പ്രദായത്തിന്റെ ഭാഗമാണ്.
തത്ത്വപരമായി ഒരു പരീക്ഷണത്തിലെ എല്ലാ ചരങ്ങളേയും നിഅയന്ത്രിക്കുന്നു.
ഒന്നും നിയന്ത്രിക്കാതിരിക്കുന്നില്ല.
ഇത്തരം പരീക്ഷണങ്ങളിൽ എല്ലാ നിയന്ത്രകങ്ങളും വിചാരിച്ചപോലെ പ്രവർത്തിക്കുന്നുണ്ടെങ്കിൽ, പരീക്ഷണം വിചാരിച്ചപോലെ പ്രവർത്തിക്കുന്നു എന്നു കരുതാം.
ടെസ്റ്റു ചെയ്ത ചരം കാരണം ആണ് ഫലമുണ്ടായത് എന്നു സ്പഷ്ഠമായി.
ശാസ്ത്രീയരീതിയിൽ ഒരു പരീക്ഷണം സങ്കല്പനത്തെ സാധൂകരിക്കാനുള്ള പ്രായോഗിക പദ്ധതിയാണ്.
ഗവേഷകർ നിലനിൽക്കുന്ന സിദ്ധാന്തങ്ങളെയോ പുതിയ സങ്കല്പനങ്ങളേയോ പരിശോധിച്ച് പുതിയ ഒരു സിദ്ധാന്തത്തിലെത്താനോ അവയെ പിന്തുണയ്ക്കാനോ നിരാകരിക്കാനോ പരീക്ഷണങ്ങളുപയോഗിക്കുന്നു.
പതിനേഴാം നൂറ്റാണ്ടിൽ പ്രവർത്തിച്ച ഇംഗ്ലിഷ് തത്ത്വജ്ഞാനിയും ശാസ്ത്രജ്ഞനുമായിരുന്ന ഫ്രാൻസിസ് ബേക്കൺ (1561–1626), ആണ് ആദ്യകാലത്ത് പരീക്ഷരീതിയെ പിന്തുണച്ച സ്വാധീനശക്തിയായിരുന്നു.
ഇന്നു നമുക്കറിയുന്ന തരം ശാസ്ത്രീയരീതി ആദ്യമായി രൂപപ്പെടുത്തിയത് അദ്ദേഹമായിരുന്നു.
പരീക്ഷണങ്ങൾ വിവിധതരം നിയന്ത്രിതമായ പരീക്ഷണം Original map by John Snow showing the clusters of cholera cases in the London epidemic of 1854 സ്വാഭാവിക പരീക്ഷണങ്ങൾ സാമൂഹ്യ പരീക്ഷണങ്ങൾ നിരീക്ഷണ പഠനവുമായി താരതമ്യം The black box model for observation (input and output are observables ).
When there are a feedback with some observer's control, as illustred, the observation is also an experiment.
നൈതികത നിയമത്തിലെ പരീക്ഷണരീതി ഇതും കാണൂ Black box experimentation Design of experiments Experimental physics List of experiments Long-term experiment Concept development and experimentation Allegiance bias Experimentum crucis കുറിപ്പുകൾ കൂടുതൽ വായനയ്ക്ക് {{ cite book }} : Invalid | ref=harv ( help ) ( Excerpts Archived 2008-09-12 at the Wayback Machine . )
പരിസ്ഥിതിലോല പ്രദേശം
പാരിസ്ഥിതികമായി പ്രാധാന്യം നൽകേണ്ടതായി ഇന്ത്യാ ഗവൺമെന്റ് നിശ്ചയിച്ച ജൈവ മേഖലകളാണ് പരിസ്ഥിതിലോല പ്രദേശം (Eco Sensitive Zone-ESZ) അല്ലെങ്കിൽ പരിസ്ഥിതി ദുർബലമായ പ്രദേശങ്ങൾ (Ecologically Fragile Areas-EFA) .
ഇത്തരം പ്രദേശങ്ങൾക്ക് ചുറ്റുമുള്ള നിർമ്മാണ പ്രവർത്തനങ്ങൾ നിയന്ത്രിക്കുക വഴി സംരക്ഷിത പ്രദേശങ്ങളിലേക്ക് ഒരുതരം “ഷോക്ക് അബ്സോർബറുകൾ” സൃഷ്ടിക്കുക എന്നതാണ് ഇക്കോ സെൻസിറ്റീവ് സോണുകൾ പ്രഖ്യാപിക്കുന്നതിന്റെ ലക്ഷ്യം.
ഉയർന്ന പരിരക്ഷയുള്ള പ്രദേശങ്ങളിൽ നിന്ന് കുറഞ്ഞ പരിരക്ഷയുള്ള മേഖലകളിലേക്കുള്ള പരിവർത്തന മേഖലയായും ഇത്തരം മേഖലകൾ വർത്തിക്കുന്നു.
പ്രധാനമായും ജൈവ വൈവിധ്യത , നാശോന്മുഖമായിക്കൊണ്ടിരിക്കുന്ന സസ്യങ്ങളുടെയോ ജന്തുക്കളുടെയോ സാന്നിധ്യം, ഭൂമിശാസ്ത്രപരമായ പ്രത്യേകതകൾ (പ്രത്യേകിച്ചും നിമ്‌നോന്നത, മണ്ണൊലിപ്പിനുള്ള സാധ്യതകൾ), മഴയുടെ അളവും തീക്ഷ്ണതയും എന്നിവയെല്ലാം ദുർബലത കണക്കാക്കുന്നതിനുള്ള ഘടകങ്ങളാണ്.
പാരിസ്ഥിതിക ലോലത കണക്കാക്കാൻ ഉപയോഗിച്ച മാനദണ്ഡങ്ങൾ താഴെപ്പറയുന്നവയാണ്‌.
ജൈവശാസ്‌ത്രപരമായ ഘടകങ്ങൾ:-
വൈവിധ്യവും സമ്പന്നതയും, അപൂർവ ജനുസ്സുകളെ സംബന്ധിച്ച വിവരങ്ങൾ, ജൈവവർഗങ്ങളുടെ ആവാസവ്യവസ്ഥ, ഉൽപാദനക്ഷമത, പാരിസ്ഥിതികവും ചരിത്രപര വുമായ പ്രാധാന്യം.
ഭൗമഘടകങ്ങൾ:-
ഭൂതല സവിശേഷതകൾ, കാലാവസ്ഥ, മഴ, പ്രകൃതിദുരന്തസാധ്യത എന്നിങ്ങനെ.
സാമൂഹികഘടകങ്ങൾ:-
ജനാഭിപ്രായ സ്വരൂപണം, ബന്ധപ്പെട്ട വരുടെ അഭിപ്രായങ്ങൾ എന്നിങ്ങനെ.
ഈ ഘടകങ്ങൾ ഓരോന്നിനും നൽകിയ മാർക്കുകളുടെ (Weightage) അടിസ്ഥാനത്തിൽ അവയുടെ ഏറ്റക്കുറച്ചിലിനനുസരിച്ച്‌ വിവിധ പാരി സ്ഥിതിക ലോല പ്രദേശങ്ങളായി തരംതിരിക്കുകയായിരുന്നു.
പരിസ്ഥിതി ദുർബലപ്രദേശത്ത് ചിലതരം മാനുഷിക ഇടപെടലുകൾ, അവയുടെ പ്രത്യാഘാതങ്ങളുടെ വ്യാപ്തിക്കനുസരിച്ച് പൂർണമായോ ഭാഗികമായോ നിരോധിക്കുന്ന വ്യവസ്ഥകൾ മിക്ക രാജ്യങ്ങളുടെയും പരിസ്ഥിതി സംരക്ഷണ നിയമങ്ങളിൽ ഉൾക്കൊള്ളിച്ചിട്ടുണ്ട്.
പരിസ്ഥിതി ദുർബല മേഖലകളിൽ ഖനനം, മണൽ വാരൽ, മരം മുറിക്കൽ എന്നിവയ്ക്ക് കർശനമായ നിയന്ത്രണം ഉണ്ടാകും.
കസ്തൂരി രംഗൻ റിപ്പോർട്ട്
കസ്തൂരി രംഗൻ റിപ്പോർട്ടാണ് കേരളത്തിലെ പരിസ്ഥിതി ലോല പ്രദേശങ്ങളുടെ അടിസ്ഥാന രേഖയായി കേരള സർക്കാർ കണക്കാക്കുന്നത്.
സംസ്ഥാന ജൈവ വൈവിധ്യ ബോർഡ് തയ്യാറാക്കിയ പരിസ്ഥിതി ലോല പ്രദേശങ്ങളുടെ പട്ടിക കേന്ദ്ര സർക്കാർ അംഗീകരിച്ചിട്ടില്ല.
ഗാഡ്‌ഗിൽ സമിതിയുടെ നിർദ്ദേശങ്ങൾ
പരിസ്ഥിതിലോല പ്രദേശങ്ങളുടെ അതിരുകൾ നിർണ്ണയിക്കേണ്ടത് സംസ്ഥാനസർക്കാരുകളും പഞ്ചായത്തുകളും ചേർന്നാണെന്ന് സമിതി അഭിപ്രായപ്പെട്ടു.
സമിതി പരിഗണിച്ച കേരളത്തിലെ പരിസ്ഥിതിലോല പ്രദേശങ്ങൾ ഇവയാണ്: (1) മണ്ടക്കൽ-പനത്തടി, (2) പൈതൽമല, (3) ബ്രഹ്മഗിരി-തിരുനെല്ലി, (4) പരിസ്ഥിതി പ്രാധാന്യമുള്ള വയനാടിന്റെ ഭാഗങ്ങൾ, കുറുവ ദ്വീപ്, (5)കുറ്റ്യാടി-പെരിയ-കൽപ്പറ്റ, (6)നിലമ്പൂർ-മേപ്പാടി, (7)സൈലന്റ് വാലി, (8)മണ്ണാർക്കാട്-ശിരുവാണി-മുത്തുക്കുളം, (9)നെല്ലിയാമ്പതി-പറമ്പിക്കുളം, (10) പീച്ചി-വാഴാനി, (11)പൂയ്യംകുട്ടി-തട്ടേക്കാട്-ഇടമലയാർ, (12)മൂന്നാർ-ഇരവിക്കുളം-ചിന്നാർ, (13) ഏലമലക്കാടുകൾ, (14) പെരിയാർ-റാന്നി-കോന്നി-ഗൂഡ്രീക്കൽ, (15) കുളന്തുപ്പുഴ-തെന്മല, (16) അഗസ്ത്യമല-നെയ്യാർ-പേപ്പാറ.[5]
ഇവയെല്ലാം മുൻപേയുള്ള ദേശീയോദ്യാനം, വന്യജീവി സങ്കേതം, ജൈവൈവിധ്യ റിസർവുകൾ എന്നിവയ്ക്ക് പുറമെയാണ്.
പരിസ്ഥിതി ദുർബല പ്രദേശം ഏറ്റെടുക്കൽ നിയമം (2003)
കേരള വനം (പരിസ്ഥിതി ദുർബല പ്രദേശം ഏറ്റെടുക്കലും പരിപാലിക്കലും) നിയമം 2003-ൽ വിവരിക്കുന്ന പരിസ്ഥിതി ദുർബല പ്രദേശവും ഗാഡ്ഗിൽ - കസ്തൂരി രംഗൻ നിർദ്ദേശിച്ചിരിക്കുന്ന പരിസ്ഥിതിലോല പ്രദേശവും ഒന്നല്ല.
ഗാഡ്ഗിൽ-കസ്തൂരിരംഗുൻ ശുപാർശകളെക്കാൾ കർക്കശമാണ് 2003-ലെ പരിസ്ഥിതി ദുർബല പ്രദേശം ഏറ്റെടുക്കൽ നിയമം.
കസ്തൂരിരംഗൻ റിപ്പോർട്ട് അനുസരിച്ചുള്ള തരംതിരിവ്
മാധവ് ഗാഡ്ഗിൽ സമിതിയുടെ റിപ്പോർട്ട് സംബന്ധിച്ച് ഉയർന്ന ആശങ്കകൾ പരിഗണിച്ച് പ്രത്യേകം റിപ്പോർട്ട് സമർപ്പിക്കുക എന്ന നിർദ്ദേശത്തോടെ കേന്ദ്ര ആസൂത്രണ കമ്മീഷൻ അംഗം കെ. കസ്തൂരിരംഗന്റെ നേതൃത്വത്തിലുള്ള മറ്റൊരു സമിതിയെ കേന്ദ്ര സർക്കാർ നിയോഗിക്കുകയാണ് ഉണ്ടായത്.
കസ്തൂരിരംഗൻ റിപ്പോർട്ട് അനുസരിച്ച് കേരളത്തിലെ 123 വില്ലേജുകളെ പരിസ്ഥിതി ലോല പ്രദേശങ്ങളായി കേന്ദ്ര വനം പരിസ്ഥിതി മന്ത്രാലയം വിജ്ഞാപനം ചെയ്തിട്ടുണ്ട്.
നിർദ്ദേശങ്ങൾ 2013 നവംബർ 14 മുതൽ ബാധകമാക്കി.
കസ്തൂരിരംഗൻ റിപ്പോർട്ടിനെതിരെ പ്രതിഷേധം രൂക്ഷമായപ്പോൾ ചില പ്രദേശങ്ങളെ പട്ടികയിൽനിന്ന് ഒഴിവാക്കി, ജൈവ വൈവിധ്യ ബോർഡ് മറ്റൊരു റിപ്പോർട്ട്  കേന്ദ്ര സർക്കാറിന് നൽകി.
അതിപ്പോഴും കേന്ദ്രസർക്കാരിന്റെ പരിഗണനയിലാണ്.
ഇതും കാണുക ഗാഡ്ഗിൽ സമിതി റിപ്പോർട്ട് കസ്തൂരി രംഗൻ സമിതി റിപ്പോർട്ട് അവലംബം
8| https://blog.forumias.com/biodiversity-act-2002/
പരിസ്ഥിതിശാസ്ത്രം പ്രധാനമായും നാം ജീവിക്കുന്ന പരിസ്ഥിതിയെക്കുറിച്ചുള്ള പഠനമാണ്.
ഭുമിയിലെ ജീവനുള്ളതും ജീവനില്ലാത്തതുമായുള്ള വസ്തുക്കളെക്കുറിച്ചുള്ള പഠനമാണ്‌.
പരിസ്ഥിതിശാസ്ത്രം പാരിസ്ഥിതിക വിഷയങ്ങളെക്കുറിച്ചുള്ള പഠനത്തിന് സമഗ്രവും വിശാലവുമായ അടിത്തറ നമുക്കു നൽകുന്നു.
പരിസ്ഥിതി ശാസ്ത്രകാരന്മാർ ഭൗമ പ്രതിഭാസങ്ങൾ, പാരമ്പര്യേതര ഊർജ്ജ ഉറവിടങ്ങൾ, മലിനീകരണ നിയന്ത്രണം, പ്രകൃതി വിഭവങ്ങളുടെ ഉത്തരവാദിത്ത്വത്തോടെയുള്ള എന്ന് കൈകാര്യം മുതലായ വിഷയങ്ങളെക്കുറിച്ച് ഗവേഷണങ്ങളും പഠനങ്ങളും നടത്തുന്നു.
സങ്കീർണ്ണമായ പാരിസ്ഥിതിക വിഷയങ്ങൾ അപഗ്രഥിക്കാനും അവയെക്കുറിച്ച് പഠനം നടത്താനും ഒരു സ്വതന്ത്ര ശാസ്ത്രശാഘയുടെ ആവശ്യം ഉയർന്നു വന്നത് 1960-70 കാലഘട്ടത്തിലാണ്.
ജനങ്ങൾക്കിടയിൽ പാരിസ്ഥിതിക വിഷയങ്ങളെക്കുറിച്ചുള്ള അവഗാഹം കൂടിയതും ശക്തമായ പരിസ്ഥിതി നിയമങ്ങൾ ലോകരാഷ്ട്രങ്ങൾ കൊണ്ടുവരാൻ തുടങ്ങിയതുമാണ് പരിസ്ഥിതിശാസ്ത്രം എന്ന ശാസ്ത്രശാഖയുടെ ഉദ്ഭവത്തിനു പ്രധാനകാരണമെന്നു പറയാം.
ഉപവിഭാഗങ്ങൾ അന്തരീക്ഷ ശാസ്ത്രം
ഭൂമിയുടെ അന്തരീക്ഷത്തെയും മറ്റുള്ള പരിസ്ഥിതിഘടകങ്ങളുമായുള്ള അന്തരീക്ഷത്തിന്റെ പ്രതിപ്രവർത്തനങ്ങളേയും അതിന്റെ അനന്തരഫലങ്ങളേയും പഠന വിധേയമാക്കുന്ന വിഭാഗമാണ് അന്തരീക്ഷ ശാസ്ത്രം.
ഇതിൽ ഉൽക്കാശാസ്ത്രം, ഹരിതഗൃഹ പ്രതിഭാസത്തിനെക്കുറിച്ചുള്ള പഠനങ്ങൾ, അന്തരീക്ഷത്തിലെ മലിനീകാരികളെക്കുറിച്ചും അവയുടെ വിന്യാസത്തെക്കുറിച്ചുമുള്ള പഠനങ്ങൾ, ശബ്ദമലിനീകരണം , പ്രകാശമലിനീകരണം എന്നിവയെക്കുറിച്ചുള്ള പഠനങ്ങൾ മുതലായവ ഉൾപ്പെടുന്നു.
പരിസ്ഥിതി വിജ്ഞാനം(എക്കോളജി)
ഒരു പരിസ്ഥിതിയിൽ ജീവിക്കുന്ന ജീവികളുടെ വിതരണം, അവയുടെ എണ്ണം, അവ എങ്ങനെ പരിസ്ഥിതിയുമായി പ്രതിപ്രവർത്തിക്കുന്നു മുതലായ വസ്തുതകളെ ശാസ്ത്രീയമായി പഠനവിധേയമാക്കുന്ന വിഭാഗമാണ് എക്കോളജി അഥവാ പരിസ്ഥിതി വിജ്ഞാനം.
ഈ വിഭാഗത്തിൽ രസതന്ത്രം , ജീവശാസ്ത്രം , ഭൗതികശാസ്ത്രം മുതലായ പല ശാസ്ത്രശാഖകളും ഭാഗഭാക്കുകളാണ്.
ഭൗമശാസ്ത്രം
പാരിസ്ഥിതിക ഭൂഗർഭശാസ്ത്രം , പരിസ്ഥിതിയും മണ്ണും തമ്മിലുള്ള ബന്ധവും പ്രതിപ്രവർത്തനവും പഠനവിധേയമാക്കുന്ന പാരിസ്ഥിതിക സോയിൽ സയൻസ്, അഗ്നിപർവത പ്രതിഭാസങ്ങൾ, ഭൂമിയുടെ ക്രസ്റ്റിന്റെ പരിണാമം എന്നിവയെല്ലാമാണ് ഭൗമശാസ്ത്രത്തിന്റെ കീഴിൽ വരുന്ന ഗവേഷണമേഖലകൾ അവലംബം
തളാപ്പ് ഇംഗ്ലീഷ് വിലാസം https://ml.wikipedia.org/wiki/Talap
ദേശീയപാത 17-ൽ കണ്ണൂരിനും പയ്യന്നൂരിനും ഇടയിലായി സ്ഥിതിചെയ്യുന്ന ഒരു പ്രദേശമാണ് തളാപ്പ് .
പള്ളിക്കുന്ന് ഗ്രാമപഞ്ചായത്തിൽ ഉൾപ്പെടുന്ന ഈ സ്ഥലത്താണ് ശ്രീ സുന്ദരേശ്വര ക്ഷേത്രം , എ.കെ.ജി സ്മാരക സഹകരണ ആശുപത്രി, കൊയിലി ആശുപത്രി എന്നിവ സ്ഥിതിചെയ്യുന്നത്.
തളാപ്പ് ശ്രീ സുന്ദരേശ്വര ക്ഷേത്രം
കണ്ണൂർ നഗരത്തിലെ തളാപ്പിൽ സ്ഥിതിചെയ്യുന്നൊരു ക്ഷേത്രമാണ് തളാപ്പ് ശ്രീ സുന്ദരേശ്വര ക്ഷേത്രം .
കണ്ണൂർ നഗരഹൃദയത്തിൽനിന്നും 3 കിലോമീറ്റർ അകലെയായി സ്ഥിതിചെയ്യുന്നു.
ശ്രീനാരായണഗുരുവാണ് 1916 ഏപ്രിൽ 14-ന് ഇവിടെ ശിവപ്രതിഷ്ഠ നടത്തിയത്
മീനമാസത്തിലെ (മാർച്ച് -ഏപ്രിൽ) പൂയം നക്ഷത്രത്തിൽ ആരംഭിച്ച് എട്ട് ദിവസത്തിലായി നടക്കുന്ന ഉത്സവം പയ്യാമ്പലം കടപ്പുറത്ത് നടക്കുന്ന ആറാട്ടോടെ സമാപിക്കുന്നു.
തളിക്കുളം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thalikulam_Gramapanchayat
തൃശ്ശൂർ ജില്ലയിലെ ചാവക്കാട് താലൂക്കിൽ തളിക്കുളം ബ്ലോക്കിലാണ് 10.89 ച.
മീ വിസ്തീർണ്ണമുള്ള തളിക്കുളം ഗ്രാമപഞ്ചായത്ത് സ്ഥിതി ചെയ്യുന്നത്.
അതിരുകൾ കിഴക്ക് - മണലൂർ , അന്തിക്കാട് , നാട്ടിക പഞ്ചായത്തുകൾ പടിഞ്ഞാറ് - അറബിക്കടൽ വടക്ക് - വാടാനപ്പിള്ളി പഞ്ചായത്ത് തെക്ക്‌ - നാട്ടിക പഞ്ചായത്ത് വാർഡുകൾ പള്ളിക്കടവ് ത്രിവേണി പുതുക്കുളം പുളിയംതുരുത്ത് പുലാമ്പുഴ ഹൈസ്കൂൾ പഞ്ചായത്ത് ഓഫീസ് പുത്തൻതോട് ഒന്നാം കല്ല് നമ്പിക്കടവ് ആര്യംപാടം കൈതക്കൽ തെക്ക്‌ പൂശാരിത്തോട് കൈതക്കൽ പത്താം കല്ല് പടിഞ്ഞാറ് തരിശ് തമ്പാൻ കടവ് സ്ഥിതിവിവരക്കണക്കുകൾ ജില്ല തൃശ്ശൂർ ബ്ലോക്ക് തളിക്കുളം വിസ്തീര്ണ്ണം 10.89  ചതുരശ്ര കിലോമീറ്റർ ജനസംഖ്യ 24,180 പുരുഷന്മാർ 11,139 സ്ത്രീകൾ 13,041 ജനസാന്ദ്രത 2065 സ്ത്രീ : പുരുഷ അനുപാതം 1171 സാക്ഷരത 91.59% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/thalikulampanchayat Archived 2011-09-29 at the Wayback Machine .
തളയൻ മത്സ്യം ഇംഗ്ലീഷ് വിലാസം https://ml.wikipedia.org/wiki/Ribbonfish
ട്രൈക്കിയുറിഡേ മത്സ്യ കുടുംബത്തിൽപ്പെടുന്ന ഏക ഇനം മത്സ്യമാണ് തളയൻ മത്സ്യം .
പാമ്പിനെപോലെ നീളമുള്ള ഈ മത്സ്യം പാമ്പാട എന്നാണ് വ്യാപകമായി അറിയപ്പെടുന്നത്
പാമ്പാട അഥവാ തളയൻ മത്സ്യത്തിന്റെ ശരീരം പരന്ന് നീളം കൂടിയതാണ്.
തലയുടെ ഭാഗത്തുനിന്ന് ശരീരം വീതി കുറഞ്ഞു കുറഞ്ഞു വന്ന് വാൽ ഭാഗം വെറുമൊരു മുനപോലെയായിത്തീരുന്നു.
തളയന് ഒരു പൃഷ്ടപത്രം മാത്രമേയുള്ളൂ.
ഈ പത്രം ശകുല വിധാനത്തിനുനേരേ മുകളിൽ നിന്ന് ആരംഭിച്ച് വാൽഭാഗം വരെയെത്തുന്നു.
ഇക്കാരണത്താലാകാം ഇവയ്ക്ക് പ്രത്യേകം പുഛപത്രം കാണപ്പെടാത്തത്.
ഭുജപത്രങ്ങൾ വളരെ ചെറുതായിരിക്കും.
പാമ്പാട മത്സ്യങ്ങൾക്ക് ശരീരത്തിൽ ചെതുമ്പലുകളില്ല .
ശരീരം നിറയെ തിളങ്ങുന്ന പൊടി വിതറിയതുപോലെ തോന്നും.
ദേഹത്തിന്റെ മധ്യഭാഗത്തിനും താഴെയായിട്ടാണ് പാർശ്വരേഖ കാണപ്പെടുന്നത്.
ഈ മത്സ്യത്തിന് നല്ല മൂർച്ചയുള്ള പല്ലുകളാണുള്ളത് .
ഈ പല്ലുകളുപയോഗിച്ച് മത്സ്യബന്ധനവലകൾപോലും ഇവയ്ക്ക് പൊട്ടിക്കാനാകും.
തളയൻ മത്സ്യത്തിന്റെ തലഭാഗം
കടൽത്തീരത്തോടടുത്തു ജീവിക്കുന്ന തളയൻ മത്സ്യങ്ങൾ സാധാരണ പറ്റങ്ങളായാണ് സഞ്ചരിക്കാറുള്ളത്.
രണ്ടിനം തളയൻ മത്സ്യങ്ങളുണ്ട്.
വെള്ളിത്തളയനും കാശിത്തളയനും .
വെള്ളിത്തളയന് വെളുത്തനിറമാണ്; ചിറകുകൾക്ക് മഞ്ഞയും വെളുപ്പും.
കാശിത്തളയന് ഇളം നിറത്തിലുള്ള ശരീരത്തിൽ കറുപ്പുനിറമുള്ള പൊട്ടുകൾ കാണപ്പെടുന്നു.
ഇതിന്റെ ചിറകുകൾക്ക് ഇളം മഞ്ഞനിറമായിരിക്കും.
ഇവയ്ക്ക് 45 - 48 സെന്റിമീറ്റർ വരെ നീളമുണ്ടാകാറുണ്ട്.
പുറംകടലിലാണ് ഇവ സാധാരണയായി കാണപ്പെടുന്നത്.
മത്സ്യങ്ങളിൽ വച്ച് ഇരുമ്പിന്റെ അംശം ഏറ്റവും കൂടുതലുള്ളത് വെള്ളിത്തളയനാണ്.
100 ഗ്രാം മത്സ്യത്തിന് 13.88 മില്ലിഗ്രാം വരെ ഇരുമ്പിന്റെ അംശവും 3.25 ഗ്രാം കൊഴുപ്പും ഉണ്ടെന്ന് കണക്കാക്ക പ്പെടുന്നു.
നെത്തൽ , മുള്ളൻ , ചെമ്മീൻ തുടങ്ങിയവയെ ഇവ ഇരയാക്കുന്നു.
ചെറുകൂട്ടങ്ങളായി സഞ്ചരിക്കുന്ന ഇത്തരം മത്സ്യങ്ങളെ തളയൻ മത്സ്യങ്ങൾ പിന്തുടരാറുണ്ട്.
ജൂലായ് മാസം മുതൽ ചെറുമത്സ്യങ്ങൾ തീരത്തിനടുത്തെത്തുമ്പോഴേക്കും തളയനും അവിടെയെത്തുന്നു.
ജൂലൈ - ഒക്ടോബർ മാസങ്ങളിൽ ലഭ്യമാകുന്ന ഇന്ത്യയിലെ മത്സ്യസമ്പത്തിന്റെ അഞ്ച് ശതമാനവും തളയൻ മത്സ്യങ്ങളാണ്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തളയൻ മത്സ്യം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തളങ്കര ശിലാശാസനം ഇംഗ്ലീഷ് വിലാസം https://ml.wikipedia.org/wiki/Thalankara_silasasanam
കാസർഗോഡിലെ തളങ്കര ഗ്രാമത്തിലുള്ള ശിലാശാസനം വരൾച്ചയെ തന്റേതായ രീതിയിൽ എതിർത്ത ഒരു റാണിയുടെ കഥ പറയുന്നു.
മോചികബ്ബെയുടെ ഭർത്താവ് രാജാ ജയസിംഹ ഭാര്യയ്ക്ക് ഉപാഹാരം നൽകുവാൻ ആഗ്രഹിച്ചു.
മോചികബ്ബെയുടെ ഇഷ്ടം എന്താണെന്ന് ജയസിംഹൻ ചോദിച്ചപ്പോൾ കല്ലും മുള്ളും അടങ്ങിയ നിർജ്ജനമായ വരൾച്ച ബാധിച്ച ഒരു ഭൂപ്രദേശത്തെ ആണ് ആഗ്രഹിച്ചത്.
വാക്ക് മാറാതെ ജയസിംഹ രാജാവ് അവൾ ആഗ്രഹിച്ചത് പോലെ തന്നെ രാജധാനിയിൽ നിന്ന് അകന്ന് കിടന്ന ഒരു നിർജ്ജനമായ ഭൂപ്രദേശത്തെ ദാനം ചെയ്യുകയുണ്ടായി.
മോചികബ്ബെ ആ ഭൂപ്രദേശത്തെ വൃത്തിയാക്കി എടുത്ത് വെള്ളത്തിന്റെ സൌകര്യങ്ങൾ ഒരുക്കി കൊടുത്തു.
ನೀರಾವರಿಗಾಗಿ ಕಾಲುವೆಯೊಂದನ್ನು ಅಲ್ಲಿಗೆ ಹರಿಯುವಂತೆ ಮಾಡಿದಳು.
വെള്ളം ലാഭിക്കാനായുള്ള ആസൂത്രണങ്ങൾ ഒരുക്കി വരൾച്ച ബാധിച്ച ഭൂമിയെ ജനവാസത്തിനും കൃഷിയ്ക്കും യോഗ്യമാക്കി മാറ്റി.
ഉദ്യാനങ്ങളും ഓട്ടിൽ മേഞ്ഞ വീടുകളും ഒരുക്കി അതിനെ പൊതു ജനങ്ങളുടെ ഉപയോഗത്തിനായ് മോചികബ്ബെ ദാനം ചെയ്തു.
മേൽപ്പറഞ്ഞ ശിലാശാസനത്തിൽ നിന്ന് തന്നെ വിശദമാക്കിയിട്ടുള്ളത് പോലെ ആ ഭൂമി കള്ളൻമാരുടെയും കൊള്ളക്കാരുടെയും താവളമായി മാറി.
റാണി മോചികബ്ബെ കൊലയും കൊള്ളയും നടത്തിയ അപരാധികൾക്ക് താൽക്കാലികമായ ക്ഷമാദാനവും കൊടുത്തു.
റാണിയ്ക്ക് മനുഷ്യ മനസ്സ് അറിയാമായിരുന്നു.
കുറ്റകൃത്യങ്ങള്ഇൽ ഏർപ്പെടാനുള്ള മനസ്ഥിതിയെ അറിഞ്ഞുകൊണ്ട് കുറ്റവാളികൾക്ക് പ്രായശ്ചിത്തമ് ചെയ്യാനുള്ള ഒരിതവും റാണി ഏർപ്പാടാക്കി കൊടുത്തു.
കുറ്റവാളികൾ രാജഭൃത്യൻമാർക്ക് അടിയറവ് പറഞ്ഞെന്നും റാണി മോചികബ്ബെയാൽ നാട്ടിൽ ശാന്തിയും സമാധാനവും നിലച്ചെന്നും ശിലാശാസനം വ്യക്തമാക്കുന്നു.
'ഒവഴു നെല', 'ഒവഴു നീര, 'കന്യാദാന', 'ഊർമ്മെ' എന്നിങ്ങനെയുള്ള പഴയ കന്നഡ വാക്കുകൾ ഈ ശിലാശാസനത്തിൽ കാണാവുന്നതാണ്.
എന്നാൽ ജയസിംഹൻ ഏത് രാജവംശത്തിലെ രാജാവെന്നൊ കുലമേതെന്നോ പറഞ്ഞിട്ടില്ല.
ഈ ഭൂമിയുടെ അവകാശം സ്ത്രീ സന്താനങ്ങൾക്കായിരിക്കുമെന്നും ശാസനം പറയുന്നു.
മരുമക്കത്തായത്തെ കുറിച്ച് സുചിപ്പിക്കുന തുളുനാട്ടിലെ ആദ്യത്തെ ശാസനം ഇതാണ്.
കൂടുതൽ വായനയ്ക്ക് കേരളചരിത്രത്തിലെ ശാസനങ്ങൾ അവലംബങ്ങൾ പുറത്തേക്കുള്ള കണ്ണികൾ കാസറഗോഡിലെ റാണി മോചികബ്ബെ
തളി
നമ്പൂതിരി - ബ്രാഹ്മണ പ്രതാപകാലത്തെ സവർണ്ണ ക്ഷേത്രങ്ങളെയും ക്ഷേത്ര ഭരണാധികാരികളേയും തളികൾ എന്നും തളിയാർമാർ ‍ എന്നും യഥാക്രമം വിളിച്ചുപോന്നു.
കരിങ്കല്ല് കൊണ്ട് കെട്ടിയുണ്ടാക്കിയ ക്ഷേത്രങ്ങൾക്കും തളിയെന്നു പറയുമായിരുന്നു.
പ്രധാനികളെ തളിയാതിരിമാർ എന്നും വിളിച്ചിരുന്നു.
മിക്ക തളി ക്ഷേത്രങ്ങളിലും ശിവ പ്രതിഷ്ഠയാണ്.
രാമന്തളി , തളിപ്പറമ്പ് , മേൽത്തളി, കീഴ്ത്തളി, നെടിയപുരത്ത് തളി, വിയ്യൂരംശം തളി, കരുവമ്പലം തളി, മരുതൂർ തളി, കുന്നത്തൂർ തളി, കൊരട്ടിയിൽ തളി, കരമന തളി, തിരുവട്ടാർ തളി തുടങിയവയാണ് പ്രധാന തളികൾ.
തളി സമരം
കോഴിക്കോട് തളി ക്ഷേത്രത്തിൻെറ റോഡിൽ അവർണർ പ്രവേശിക്കരുതെന്ന് 1917 ൽ സാമൂതിരി കൽപന പുറപ്പെടുവിച്ചതിനെ തുടർന്നുണ്ടായ സമരം.
അക്കാലത്ത് റോഡ് മുൻസിപാലിറ്റിയുടെ കീഴിലായിരുന്നു.
അതിനാൽ സാമൂതിരി യുടെ കൽപന മുൻസിപ്പൽ ചെയർമാൻ ആയിരുന്ന സി.വി. നാരായണ അയ്യർ നിഷേധിച്ചു.
മലബാർ കളക്ടറായി പകരം വന്ന തോറൻ ,സാമൂതിരിയുടെ ആഗ്രഹം അനുസരിച്ച് 1917 നവംബർ ഒന്നിന് തളി റോഡിൽ തീണ്ടൽ ബോർഡ് സ്ഥാപിച്ചു.
അന്നു തന്നെ സി. കൃഷ്ണൻ ,മഞ്ചേരി രാമയ്യർ എന്നിവർ കുതിരവണ്ടിയിൽ റോഡിൽ പ്രേവേശിക്കുകയും കൃഷ്ണൻ ബോർഡിൽ ടാർ അടിക്കുകയും ചെയ്തു.
കൂടാതെ ബോർഡ് ഇളക്കി ക്ഷേത്രത്തിലേക്ക് എറിയുകയും ചെയ്തു.
ഒരാഴ്ച കഴിഞ്ഞ് അതുവഴി ഘോഷയാത്ര നടത്തുകയും തളിയിലെ കുളത്തിൽ കുളിക്കുകയും ചെയ്തു.
തളിക്കുളം ബ്ലോക്ക് പഞ്ചായത്ത്
തൃശ്ശൂർ ജില്ലയിൽ ചാവക്കാട് താലൂക്കിലാണ് 65.68 ചതുരശ്രകിലോമീറ്റർ വിസ്തീർണ്ണമുള്ള തളിക്കുളം ബ്ളോക്ക് പഞ്ചായത്ത് സ്ഥിതി ചെയ്യുന്നത്.
തളിക്കുളം ബ്ളോക്കിൽ ഉൾപ്പെടുന്ന ഗ്രാമപഞ്ചായത്തുകൾ ഏങ്ങണ്ടിയൂർ, വാടാനപ്പള്ളി, തളിക്കുളം, നാട്ടിക, വലപ്പാട് എന്നിവയാണ്.
അതിരുകൾ കിഴക്ക് - കനോലി കനാൽ പടിഞ്ഞാറ് - അറബിക്കടൽ വടക്ക് -  ചേറ്റുവ പുഴ തെക്ക്‌ - എടത്തിരുത്തി പഞ്ചായത്ത് ഗ്രാമപഞ്ചായത്തുകൾ ഏങ്ങണ്ടിയൂർ ഗ്രാമപഞ്ചായത്ത് വാടാനപ്പള്ളി ഗ്രാമപഞ്ചായത്ത് തളിക്കുളം ഗ്രാമപഞ്ചായത്ത് നാട്ടിക ഗ്രാമപഞ്ചായത്ത് വലപ്പാട് ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല തൃശ്ശൂർ താലൂക്ക് ചാവക്കാട് വിസ്തീര്ണ്ണം 65.68 ചതുരശ്ര കിലോമീറ്റർ ജനസംഖ്യ 123,228 പുരുഷന്മാർ 57,766 സ്ത്രീകൾ 65,462 ജനസാന്ദ്രത 1876 സ്ത്രീ : പുരുഷ അനുപാതം 1133 സാക്ഷരത 90.4% വിലാസം
തളിക്കുളം ബ്ലോക്ക് പഞ്ചായത്ത് തളിക്കുളം - 680569 ഫോൺ : 0487 2391785 ഇമെയിൽ‍ : bdotlkm@gmail.com അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/thalikulamblock Archived 2012-09-22 at the Wayback Machine .
തളിക്കുന്ന് ശിവക്ഷേത്രം
കേരളത്തിൽ കോഴിക്കോട് ജില്ലയിലെ മാങ്കാവിൽ സ്ഥിതിചെയ്യുന്ന ഒരു ഹൈന്ദവക്ഷേത്രമാണ് തളിക്കുന്ന് ശിവക്ഷേത്രം .
അത്യുഗ്രമൂർത്തിയായ ശിവനാണ് ഇവിടുത്തെ പ്രധാന പ്രതിഷ്ഠ.
മലബാറിലെ പുരാതനമായ ക്ഷേതങ്ങളിൽ ഒന്നാണ് തളിക്കുന്നു ശിവക്ഷേത്രം.
സാമൂതിരി രാജാവിന്റെ കീഴിലുള്ള ഈ ക്ഷേത്രം ചരിത്രത്തിൽ ഒരുപാടു തവണ ടിപ്പുവിന്റെ പടയോട്ട സമയത്ത് അക്രമിക്കപ്പെട്ടിട്ടുള്ളതാണ്.
പിന്നീട് പുനരുദ്ധാരണം ചെയ്തു സാമൂതിരി തന്നെ പൂർവസ്ഥിതിയിലാക്കി.
കിഴക്കോട്ടു ദർശനമായി ചതുരാകൃതിയിൽ ഉള്ള ശ്രീകോവിലിൽ ആണ് പ്രധാന ശിവപ്രതിഷ്ഠ.
ശിവലിംഗത്തിൽ വെള്ളിയിൽ ചന്ദ്രകലകളും മുഖവും ഉണ്ട്.
നാലമ്പലത്തിൽ കന്നിമൂലയിൽ ആണ് ഗണപതിയുടെയും അയ്യപ്പന്റേയും  പ്രതിഷ്ഠ.
ഒരു മണിക്കിണറും, ക്ഷേത്രത്തിനു മുന്നിലായി നമസ്കാര മണ്ഡപത്തിൽ നന്ദികേശന്റെ പ്രതിഷ്ഠയുമുണ്ട്.
കോഴിക്കോട് ജില്ലയിൽ മാങ്കാവ് ദേശത്ത് തളിക്കുന്ന് എന്ന സ്ഥലത്താണ് ഈ ശിവക്ഷേത്രം സ്ഥിതി ചെയുന്നത്.
കോഴിക്കോട് നഗരത്തിനുള്ളിൽ മീഞ്ചന്ത ബൈപാസിൽ മാങ്കാവ്  സാമൂതിരി ജംഗ്ഷനിൽ നിന്നും ഒരു കിലോമീറ്റര് സഞ്ചരിച്ചാൽ ക്ഷേത്രത്തിൽ എത്തിച്ചേരാം.
ഉത്സവങ്ങളും ആഘോഷങ്ങളും
കുംഭമാസത്തിലെ കൃഷ്ണപക്ഷത്തിലെ പതിമൂന്നാം രാത്രിയും പതിനാലാം പകലുമായി ആഘോഷിക്കുന്ന  ശിവരാത്രിയാണ് ക്ഷേത്രത്തിലെ പ്രധാന  ആഘോഷം.
എല്ലാ വർഷവും ഗംഭീരമായി ആഘോഷിക്കുന്ന ശിവരാത്രിദിനത്തിൽ ഗജവീരന്റെ അകമ്പടിയോട് കൂടിയുള്ള കാഴ്ചശീവേലി, ചുറ്റുവിളക്ക്, നിറമാല , മഹാഗണപതിഹോമം , തായമ്പക , മറ്റു ക്ഷേത്ര കലകൾ എന്നിവയോടു കൂടി ആഘോഷിക്കുന്നു.
കുട്ടികളുടെ കലാവാസന പ്രോത്സാഹിപ്പിക്കാൻ ഉതകുന്ന തരത്തിലുള്ള കലാപരിപാടികളും ഗംഭീരമായ അന്നദാനവും ശിവരാതിയോടു അനുബന്ധിച്ചു നടത്തി വരുന്നു.
ഓരോ വർഷവും ഭക്തജന പങ്കാളിത്തം കൂടി വരുന്നത് ക്ഷേത്രത്തിന്റെ ഉന്നതി കാരണമാകുന്നതോടൊപ്പം ഭഗവാൻ ശിവന്റെ അനൗഗ്രഹം എല്ലാവരിലും പ്രസാദിക്കുകയും ചെയുന്നു.
മണ്ഡലകാലം, വിജയദശമി, വിഷു, ഓണം എന്നീ വിശേഷ ദിനങ്ങളും വിളക്കുപൂജ എന്ന ലക്ഷ്മി സഹസ്രനാമജപവും ക്ഷേത്രത്തിൽ നടത്തി വരുന്നു.
മറ്റു ദേവതകൾ
ഉപദേവതമാരായി ഗണപതിയും, അയ്യപ്പനും ആണ് പ്രതിഷ്ട.
ക്ഷേത്രത്തിന്റെ തെക്കുപടിഞ്ഞാറുഭാഗത്ത് (കന്നിമൂലയിൽ) പ്രത്യേകം ശ്രീകോവിലിൽ ആണ് ഗണപതി-അയ്യപ്പപ്രതിഷ്ഠകൾ.
ചുറ്റമ്പലത്തിൽ ഉള്ള ആലിനു കീഴിൽ നാഗപ്രതിഷ്ഠയുമുണ്ട്.
ക്ഷേതത്തിൽ ഇപ്പോൾ പുനരുദ്ധാരണ പ്രവർത്തികൾ നടന്നു വരുന്നു.
ശ്രീകോവിൽ പുനരുദ്ധാരണം പൂർത്തിയായി.
ചുറ്റമ്പലവും തിടപ്പള്ളിയും ഇപ്പോൾ നവീകരിച്ചു.
പ്രദക്ഷിണ വഴി കല്ല് പാകി മനോഹരമാക്കി.
അത് കൂടാതെ വഴിപാടായി ശീവേലിപ്പുരയും നിര്മിച്ചിരിക്കുന്നു.
ചിത്രശാല ക്ഷേത്രത്തിന്റെ മുൻഭാഗം വഴിപാട് ശ്രീകോവിൽ Thalikkunu Shiva Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുത്തൻതുറ
കൊല്ലം ജില്ലയിൽ കരുനാഗപ്പള്ളി താലൂക്കിൽ നീണ്ടകര ഗ്രാമപഞ്ചായത്തിന്റെ ഏകദേശം മധ്യ ഭാഗത്തായി പടിഞ്ഞാറ് അറബികടലും കിഴക്കു അഷ്ടമുടി കായലും തെക്കു നീണ്ടകരയും വടക്കു ചവറയുമായി കിടക്കുന്ന പ്രദേശമാണ് പുത്തൻതുറ , ഇംഗ്ലീഷ് : Puthenthura.
ഇവിടെ ഭൂരിപക്ഷം വരുന്നത് മത്സ്യത്തൊഴിലാളികളാണ്.
ഈ പ്രദേശം പരസ്പര സഹകരണത്തിന് പേര് കേട്ട സ്ഥലമാണ്.
ശ്രീ ബേബിജോൺ എം.എൽ.എ ആയും മന്ത്രിയായും പ്രതിനിധീകരിച്ചിട്ടുള്ള ചവറ അസ്സംബ്ലി മണ്ഡലത്തിന്റെ ഭാഗമാണ് ഈ പ്രദേശം.
ശ്രീ. എൻ. കെ പ്രേമചന്ദ്രൻ ഈ പ്രദേശത്തെ പ്രതിനിധീകരിക്കുന്ന പാർലമെന്റ് അംഗമാണ്.
പുത്തൻ എന്നത് ബുദ്ധന്റെ പാലി/തമിഴ്/മലയാളരൂപമാണ്.
കേരളത്തിലും തമിഴ്നാട്ടിലും സംഘകാലത്ത് ഉണ്ടായിരുന്ന ബുദ്ധമതത്തിന്റെ സ്വാധീനമാണ് പേരിനു പിന്നിലുള്ളത്.
കേരളത്തിൽ നിരവധി സ്ഥലങ്ങൾക്ക് ബുദ്ധന്റെ ഗ്രാമ്യരൂപമായ പുത്തൻ കലർന്ന പേരുകൾ ലഭിച്ചിട്ടുണ്ട്.
പ്രധാനപ്പെട്ട സ്ഥാപനങ്ങൾ
ഇവിടെ പ്രധാനമായും ആൽത്തറമൂട് ശ്രീമഹാദേവ ക്ഷേത്രം, ശ്രീമഹാവിഷ്ണു ക്ഷേത്രം, കൊന്നയിൽ ശ്രീബാലഭദ്രാ ദേവീക്ഷേത്രം, ശ്രീകൃഷ്ണസ്വാമീക്ഷേത്രം എന്നീ ആരാധനാലയങ്ങളും ഗവണ്മെന്റ് അരയസേവാ ഹയർസെക്കന്ററി സ്കൂളും (GOVT. A.S.H.S.S)സ്ഥിതി ചെയ്യുന്നു.
കേരളത്തിലെ ജലസേചനത്തിനായി ഉപയോഗിച്ചിരുന്ന പ്രിമോപൈപ്പ് നിർമിച്ചിരുന്ന കേരളാ പ്രിമോപൈപ്പ് ഫാക്ടറി ഇവിടെ ആയിരുന്നു.
എന്നാൽ ഇന്ന് ഫാക്ടറി അടച്ചു പൂട്ടുകയും ആ സ്ഥാനത്തു ഇന്ത്യയിലെ തന്നെ ആദ്യത്തെ കൺസ്ട്രക്ഷൻ അക്കാദമി സ്ഥാപിക്കപ്പെടുകയും ചെയ്തു.
കേന്ദ്ര സർക്കാർ സ്ഥാപനമായ ഇന്ത്യൻ റെയർഎർത്സ്(I.R.E) എന്ന സ്ഥാപനത്തിലേക്ക് പോകാനുള്ള റോഡും ഇവിടെ നിന്നും ആരംഭിക്കുന്നു.
ഇൻഡോ നോർവീജിയൻ പ്രൊജെക്ടുകളിൽ പ്രധാനമായിരുന്ന
നീണ്ടകരഫൗണ്ടേഷൻ ഹോസ്പിറ്റൽ ഇവിടെയാണ്.
ദേശീയ പാതയോരത്തു സ്ഥിതി ചെയ്യുന്ന ഈ സ്ഥാപനം പണ്ട് കാലത്തു കേരളത്തിൽ ഏറ്റവും കൂടുതൽ പ്രസവം നടന്ന ആശുപത്രി ആയിരുന്നു.
പ്രവർത്തനം മന്ദീഭവിച്ചഅത് വീണ്ടു താലൂക്ക്ആശുപത്രിയായി ഉയരുകയും ചെയ്തു.
നീണ്ടകര സർവീസ് സഹകരണ ബാങ്കും ഇവിടെയാണ് സ്ഥിതി ചെയ്യുന്നത് റഫറൻസുകൾ
പുത്തൻപള്ളി മഖാം
കേരളത്തിലെ മലപ്പുറം ജില്ലയിലെ പൊന്നാനിക്കടുത്തുള്ള പെരുമ്പടപ്പിലുള്ള ഒരു തീർത്ഥാടന കേന്ദ്രമാണ് പുത്തൻപള്ളി .
പ്രമുഖ പണ്ഡിതനും സൂഫിയുമായിരുന്ന കുഞ്ഞഹമ്മദ് മുസ്‌ലിയാരുടെ മഖ്‌ബറയാണ് ഇവിടെ നിലകൊള്ളുന്നത്.
വർഷംതോറും ഇവിടെ ഉറൂസ് നടത്തിവരുന്നു.
ഇവിടെ നിന്ന് ആളുകൾ വെള്ളം ശേഖരിച്ചും കൊണ്ടുപോകാറുണ്ട്.
ആയിരക്കണക്കിന് തീർഥാടകരെ ആകർഷിക്കുന്ന ആണ്ടുനേർച്ച പെരുമ്പടപ്പ് പുത്തൻപള്ളിയിൽ നടക്കാറുണ്ട്.
ആയിരക്കണക്കിനാളുകൾക്ക് ഇതോടൊനുബന്ധിച്ച് ഭക്ഷണം വിതരണം ചെയ്യാറുണ്ട്.
പുത്തൻപണം ഇംഗ്ലീഷ് വിലാസം https://ml.wikipedia.org/wiki/Puthan_Panam
2017 - ൽ രഞ്ജിത് സംവിധാനം ചെയ്ത് പുറത്തിറങ്ങിയ മലയാള ചലച്ചിത്രമാണ് പുത്തൻപണം (ഇംഗ്ലീഷ്: New Money).
കള്ളപ്പണത്തെയും നോട്ട് നിരോധനത്തെയും ആസ്പദമാക്കി ചിത്രീകരിച്ചിട്ടുള്ള ഈ ചലച്ചിത്രത്തിൽ മമ്മൂട്ടി , ബൈജു , മാമുക്കോയ , ഹരീഷ് പെരുമണ്ണ , നിർമൽ പാലാഴി , സ്വരാജ് ഗ്രാമിക എന്നിവരാണ് കേന്ദ്ര കഥാപാത്രങ്ങളെ അവതരിപ്പിച്ചിട്ടുള്ളത്.
2016 നവംബർ 8 ന് ഇന്ത്യയിൽ നടന്ന 500,1000 രൂപാ നോട്ടുകളുടെ നിരോധനത്തെത്തുടർന്ന് മാംഗ്ലൂരിലുള്ള നിത്യാനന്ദ ഷേണായ് എന്ന അധോലോക ഡോണിന്റെ ജീവിതത്തിലുണ്ടാകുന്ന പ്രശ്നങ്ങളാണ് ഈ ചലച്ചിത്രത്തിന്റെ ഉള്ളടക്കം.
കാസർകോടൻ മലയാള ഭാഷയാണ് ഈ ചിത്രത്തിൽ മമ്മൂട്ടി സംസാരിക്കുന്നത്.
2017 ഏപ്രിൽ 12 - ന് പുത്തൻപണം റിലീസ് ചെയ്തു.
പോസോവടിൽ നിന്നുള്ള ഒരു ഡോൺ ആണ് നിത്യാനന്ദ ഷേണായ്.
500,1000 രൂപാ നോട്ടുകളുടെ നിരോധനത്തെത്തുടർന്ന് നിത്യാനന്ദ ഷേണായുടെ ജീവിതത്തിലുണ്ടാകുന്ന പ്രശ്നങ്ങളാണ് ഉള്ളടക്കം.
സമാന്തരമായി കൊച്ചിയിലുള്ള മുത്തുവേലിന്റെയും അമ്മ സുന്ദരിയുടെയും അതിജീവനത്തെക്കുറിച്ചും കഥയിൽ പരാമർശമുണ്ട്.
അഭിനയിച്ചവർ മമ്മൂട്ടി - നിത്യാനന്ദ ഷേണായ് സ്വരാജ് ഗ്രാമിക - മുത്തുവേൽ മാമുക്കോയ - അവുക്കു സിദ്ദിഖ് - സി.ഐ. ഹബീബ് റഹ്‍മാൻ സായ്കുമാർ - മുൻമന്ത്രി ചന്ദ്രഭാനു പി. ബാലചന്ദ്രൻ - അഡ്വ.
എം.കെ. പിള്ള ബൈജു - ന്യൂട്രൽ കുഞ്ഞപ്പൻ ജോയ് മാത്യു - മാഹിൻ ഹാജി ഇനിയ - സുന്ദരി ഷീലു എബ്രഹാം - സാറ ഡൊമിനിക് നിരഞ്ജന അനൂപ് - മിയ സുരേഷ് കൃഷ്ണ - മാനേജർ രാമണ്ണ ഹരീഷ് പെരുമണ്ണ - ചന്ദ്രു / ചന്ദ്രഹാസൻ അനിൽ മുരളി - അഡ്വ.
ഷിഹാബ് ജെനിഫർ ആന്റണി - ഷേണായുടെ ഭാര്യ പാർവതി നമ്പ്യാർ - കലാകാരി അരുൺ - കലാകാരൻ വിശാഖ് നായർ - സുനിൽ കോട്ടയം നസീർ - നാഗരാജ് വിജയകുമാർ - ജംഷദ് ഗണപതി - ഷൈൻ അബു സലിം - അരവിന്ദൻ കുഞ്ചൻ - ഭരതേട്ടൻ ഇന്ദ്രൻസ് - കുരുവി സോഹൻ സീനുലാൽ - സത്യൻ ബിജു പപ്പൻ - ഗണേശൻ രഞ്ജി പണിക്കർ - പോലീസ് ഉദ്യോഗസ്ഥൻ നി‍ർമൽ പാലാഴി - ഷറഫ് നിർമ്മാണം
മമ്മൂട്ടിയോടൊത്ത് രഞ്ജിത് ഒരു ചലച്ചിത്രം ചെയ്യുമെന്ന് 2016 ഏപ്രിൽ മുതൽ തന്നെ അഭ്യൂഹങ്ങളുണ്ടായിരുന്നു.
ഏതാനും ദിവസങ്ങൾക്കുശേഷം രഞ്ജിത് തന്നെ ഈ വിവരം സ്ഥിരീകരിച്ചെങ്കിലും ചിത്രത്തിന്റെ പേര് പ്രഖ്യാപിച്ചില്ല.
2016 നവംബറിൽ, പുത്തൻപണം എന്നായിരിക്കും സിനിമയുടെ പേരെന്നും ഇനിയ , രഞ്ജി പണിക്കർ , സായ്കുമാർ , സിദ്ദീഖ് എന്നിവരും ചിത്രത്തിൽ അഭിനയിക്കുമെന്നും റിപ്പോർട്ടുകൾ പുറത്തുവന്നു. 'ദ ന്യൂ ഇന്ത്യൻ റുപ്പീ' എന്ന ടാഗ്‍ലൈനും പുത്തൻപണം എന്ന തലക്കെട്ടിനോടൊപ്പം പോസ്റ്ററിൽ ഉൾപ്പെടുത്തിയിരുന്നു.
ഭാരത സർക്കാർ, 1000, 500 രൂപോ നോട്ടുകൾ നിരോധിച്ച അതേ മാസം തന്നെയായിരുന്നു ചിത്രത്തിന്റെ പേരും ടാഗ്‍ലൈനും പ്രഖ്യാപിച്ചത്.
2016 നവംബർ 25 - നാണ് പുത്തൻപണത്തിന്റെ ചിത്രീകരണം ആരംഭിച്ചത്.
കൊച്ചി, കോഴിക്കോട്, ഗോവ, പൊള്ളാച്ചി എന്നിവിടങ്ങളിലായാണ് പ്രധാനമായും ചിത്രം ചിത്രീകരിച്ചത്.
കാസർകോട് ശൈലിയിലുള്ള മലയാള ഭാഷ സംസാരിക്കുന്ന, കുമ്പളയിൽ നിന്നുള്ള നിത്യാനന്ദ ഷേണായ് എന്ന മധ്യവയസ്കനായ വ്യക്തിയെയാണ് മമ്മൂട്ടി അവതരിപ്പിച്ചിട്ടുള്ളത്.
ചിത്രത്തിന്റെ സംഭാഷണ രചയിതാവായ പി.വി. ഷാജികുമാറിന്റെ സഹായത്തോടെ കാസർകോട് ശൈലിയിലുള്ള മലയാള ഭാഷയും മമ്മൂട്ടി പരിശീലിച്ചിരുന്നു.
മമ്മൂട്ടിയുടെ നിർദ്ദേശപ്രകാരമാണ് രഞ്ജിത് , ചിത്രത്തിന്റെ സംഭാഷണരചനയ്ക്കുവേണ്ടി ഷാജികുമാറിനെ ക്ഷണിച്ചത്.
ഞാറ്റുവേല എന്ന പേരിലുള്ള ഒരു വാട്സാപ്പ് ഗ്രൂപ്പിലൂടെയാണ് മമ്മൂട്ടി, ഷാജികുമാറിനെ പരിചയപ്പെട്ടത് എന്ന് ഒരഭിമുഖത്തിൽ പറയുകയുണ്ടായി.
ഒട്ടോ റെനെ കാസ്റ്റിലോ രചിച്ച പൊളിറ്റിക്കൽ ഇന്റലക്ച്വഷസ് എന്ന കവിത കാസർകോടൻ ശൈലിയിലുള്ള മലയാളത്തിലേക്ക് ഷാജികുമാർ പരിഭാഷപ്പെടുത്തിയതിൽ ആകൃഷ്ടനായാണ് മമ്മൂട്ടി ഷാജികുമാറിനെ ചിത്രത്തിലേക്ക് നിർദ്ദേശിച്ചത്.
മൂന്ന് മാസങ്ങളോളമാണ് പുത്തൻപണത്തിന്റെ ചിത്രീകരണം നീണ്ടുനിന്നത്.
തിരുവനന്തപുരം സ്വദേശിയായ നാടകങ്ങളിൽ അഭിനയിച്ചിട്ടുള്ള ബാലനടൻ സ്വരാജ് ഗ്രാമിക , കോഴിക്കോട് വച്ച് സംവിധായകൻ രഞ്ജിത്തുമായി ഒരു ചെറിയ അഭിമുഖത്തിനു ശേഷമാണ് പുത്തൻപണത്തിൽ അഭിനയിക്കുന്നതിനു വേണ്ടി തിരഞ്ഞെടുത്തത്.
ഷാൻ റഹ്മാനാണ് ചിത്രത്തിന്റെ സംഗീത സംവിധാനം നിർവഹിച്ചിരിക്കുന്നത്.
പ്രതികരണങ്ങൾ നിരൂപണം
ദ ടൈംസ് ഓഫ് ഇന്ത്യയുടെ ദീപ സോമൻ, പുത്തൻപണത്തിന് അഞ്ചിൽ മൂന്ന് മാർക്ക് നൽകുകയും "കള്ളപ്പണ പ്രശ്നത്തെക്കുറിച്ച് ആഴത്തിലുള്ള ഒരു ചലച്ചിത്രമാണ് നിങ്ങൾ പ്രതീക്ഷിക്കുന്നതെങ്കിൽ പുത്തൻപണം അത് ആയിക്കൊള്ളണമെന്നില്ല. എന്നാൽ ആദ്യവസാനം ആസ്വദിക്കുക എന്ന ഒറ്റ ആഗ്രഹമാണുള്ളതെങ്കിൽ പുത്തൻപണം അതിനുപറ്റിയ ഒരു ചലച്ചിത്രമാണ്" എന്ന് അഭിപ്രായപ്പെടുകയും ചെയ്തു.
"അതിയായ ആത്മാർഥതയോടെയാണ് മമ്മൂട്ടി നിത്യാനന്ദ ഷേണായ് എന്ന കഥാപാത്രത്തെ അവതരിപ്പിച്ചിരിക്കുന്നത്. മമ്മൂട്ടിയുടെ മേക്കോവറും ലുക്കും അവിശ്വസനീയമാംവിധം മികച്ചതാണ്" എന്നാണ് ചിത്രത്തിലെ മമ്മൂട്ടിയുടെ കഥാപാത്രത്തിന്റെ അവതരണത്തെക്കുറിച്ച് ദീപ അഭിപ്രായപ്പെട്ടത്.